《范子庚见示长书》
宋代·晁公溯

百川各分流，至海皆同源。
傥于中道画，潢污无本根。
子今始滥觞，如河发崑崙。
勿作涧溪止，当规溟海尊。
谁谓水至弱，盖有刚者存。
批岩仍抉石，万里争东奔。
朝来示我书，此意固已原。
可鄙枨也欲，奚为丘之门。
愿子更践履，岂云但知言。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。